50 ամյակի առիթով տարբեր միջոցառումներ են անցկացվում Պրահայում, այդ թվում հայտնի Վացլավի հրապարակում, ուր 1968 թվականի օգոստոսի 21-ին նույնպես եղել են ընդհարումներ։ Այստեղ տեղադրված մեծ էկրանի վրա արդեն մեկ շաբաթ շարունակ ցուցադրվում են այդ թեմային նվիրված վավերագրական ֆիլմեր, իսկ հատուկ տեղադրված վահանակների վրա ցուցադրվում են հայտնի լուսանկարիչներ Վլաստիմիլ Վրտիլեկի եւ Միլան Լինհարթի արխիվային լուսանկարները, որոնք պատմում են այդ օրերի մասին։